WAHYU CAKRANINGRAT KI HADI SUGITO Kaserat Dening: Puthut Santoso Nugroho, S.Sn 1.JEJER NAGARA NGASTINA Prabu Duryudana kaadhep Patih Sengkuni, Pandita Durna, Bambang Haswa Utama, nampi rawuhnya Prabu Baladewa. Rembug: Prabu Duryudana menggalihake bab murcane kang putra Raden Lesmana Mandrakumara. Prabu Baladewa ngandika menawa masrahake perkara iki marang Pandita Durna, murcane R Lesmana Mandrakumara merga ana kang ngrubeda apa pancen karepe dhewe? Pandhita Durna ora isa paring keterangan (lelucon), duwe atur supaya prayoga nyebar wadya bala kiblat papat supaya nggoleki murcane R Lesmana Mandrakumara. lawan Prabu Baladewa supaya Prabu Duryudana nyuwun tulung ngupaya R Lesmana Mandrakumara. Prabu Duryudana dhawuh patih sengkuni ngombyongi tindake Prabu Baladewa, dene Pandhita Durna kapurih nglelipur Dewi Banowati. Sedaya pamit madal pasilan. KONDUR NGEDHATON.
2.KONDUR NGEDHATON Dewi Banowati nampa rawuhe Prabu Duryudana lan Pandita Durna. Rembug: Pandhita Durna dinangu matur menawa morcane R Lesmana Mandrakumara nalika dina Soma Manis kuwi pancen ana kang ngrubeda, awit R Lesmana ana kang ora seneng merga ginadang dadi ratu, nangin pangrencana bisa gagal lan R Lesmana bisa kumpul maneh ana Negara Ngastina. Dewi Banuwati lega, bebarengan padha manengku puja.BUDAL. kabacutake Limbuk lan Cangik ngudarsa lan gegojekan. 3.PASEBAN NJABA Patih Sengkuni, Prabu Baladewa kaadhep Adipati Karna ngawe para Korawa. Rembug: Patih Sengkuni ngandharake wigatining pasewakan. Korawa kapurih ngupaya R Lesmana Mandrakumara, kapara keblat papat. BUDAL. 4.JEJER DWARAWATI Prabu Kresna kaadhep satriya ing Tambak Mas Raden Setyaka, Raden Setyaki, Patih Udawa, Emban Druwajaya. Rembug: Prabu Kresna ingkang putra Raden Samba Wisnubrata. menggalihake morcane Nadyan wis dipirsane nganggo kaca paesan nanging tetep durung bisa ana katerangan. Sakliane iku Prabu Kresna uga menggalihake sungkawane Raden Janaka sabab Raden Abimanyu uga morca saka kasatrian. Prabu Kresna dhawuh marang Raden Setiyaki lan Patih Udawa supaya ngupaya Raden Samba Wisnubrata. Dene Prabu Kresna bakal lumawat ana ing kastrian Madukara ngrembug morcane Raden Abimanyu. Padha sowang-sowangan. BIDAL. 5.PASEBAN NJABA NEGARA DWARAWATI Raden Setiyaki, Patih Udawa, Emban Druwajaya. Rembug: Raden Setiyaki andum gawe, R Setiyaki lan Patih Udawa ngupaya Raden
Samba mlebu alas Tuk Pari Belis, dene Emban Druwajaya mlebu alas Minang Sraya. BUDAL. 6.PERANG Adipati Karna, Patih Sengkuni kapapag Emban Druwajaya. Rembug: Emban Druwajaya katutuh ndelikake Lesmana Mandrakumara lan dipeksa blaka. Sulayaning rembug dadi peperangan. Emban Druwajaya kalah cacah temah bisa kapikut dening Korawa disiksa lan dilebokake ing kunjara Negara Ngastina. BUDAL. Lakuning para Korawa kepethuk Raden Setiyaki lan Raden Udawa katrajang bubar mawut. Adipati Karna duwe pamrayogi supaya nyimpang margi, Patih sengkuni bakal golek sisik melik rembugane Raden setiyaki lan Patih Udawa. BIDAL. Raden Setiyaki, Patih Udawa lan Emban Durwajaya mbacutake laku ngupaya Raden Samba. BUDAL. 7.JEJER PASETRAN GANDA MAYIT. Bathari Durga kaadhep Raden Lesmana Mandrakumara lan para Baju Barat. Rembug: Raden Lesmana Mandrakumara kepengin dadi ratu. Bathari Durga carane dadi ratu nggagyuh wahyu Cakraningrat. Raden Lesmana digawa ketemu Bathara Kumajaya ing kayangan Cakra Kembang bakal disuwunke wahyu. Tumenggung jara maya kadhawuhan nggiri godha pandhita kang tapa ing pertapan Ringin Putih. BUDAL. 8.PASEBAN NJABA PASETRAN GANDA MAYIT. Tumenggung Juru Maya mbudhalake para Baju Barat supaya nggiri godha pendhita kang tapa ing pertapan ringin putih. BUDAL. 9.STRAT KAYANGAN CAKRA KEMBANG (pathet sanga) Bathara Kamajaya kaadhep kang rayi Wahyu Cakraningrat. Rembug: Wahyu Cakraningrat takon sudara werda kangmas Wahyu Maningrat, lan kang Mbok Wahyu Maningkem. Bathara Kumajaya paring katerangan Wahyu Maningkem ana ing Dewi Utari, dene Wahyu maningrat ana ing Ngamarta. Katungka praptane Bathari Durga lan
Raden Lesmana Mandra Kumara, njaluk Wahyu Cakraningrat kanggo Raden Lesmana Mandrakumara. Bathara Kumajaya ora sarujuk awit dhawuhe Ywang Pada Wenang Wahyu kudu tumurun ana salah sijining putra-putra Pandhawa. Sulayaning rembug dadi perang. 10. PERANG Bathara Kamajaya perang lan Bathari Durga. Bathara Kamajaya kalah masrahake marang Wahyu Cakraningrat. Bathari Durga ngruda pari peksa Wahyu Cakraningrat. Bathari Durga maringi keris ligan lan dhawuh supaya Raden Lesmana medun ing ngarcopada. Tumju ing pertapan Minang Sraya matine pendhita kang tapa ana ing kono, awit iku saranane bisa kadunungan Wahyu Cakraningrat. 11. GARA-GARA 12. ALAS NGRINGIN PUTIH Begawan Madu Branta kaadhep panakawan. Rembug: Begawan Madu Branta nampa wangsite jawata lamunta kepengin gayuh wahyuning ratu kudu nglakoni tapa mbisu ana sak ngisoring wit ringin putih kang ana ing njero alas. Padha budhal tapa mbisu. 13. ADEGAN MALING RAGA LAN MALING SUKMA Kekarone nedya nggiri godha Begawan Madu Branta sarana malih lan endang Madu Sari. Kepapag wanita endhang prihatiningsih Begawan Madu Branta nedya suwita. Dening Semar dieleke, oleh katampa ning aja dipek bojo ning diwenenhke Gareng lan Petruk wae. Endang Prihatiningsih lan Endang Madu sari kagrayang dening Gareng lan petruk badhar Maling Sukma lan Maling Raga. Perang, Begawan Madu Branta keseser, Semar maju Maling Sukma lan Maling Raga wedi bali ing Pasetran Ganda Mayit. Begawan Madu Branta miwiti tapa mbisu. 14.ADEGAN WANA MINANG SRAYA
Raden Samba kang lagi genturke tapa. Katungka Prabu Baladewa lan para Kurawa. Rembug: Para Korawa ndakwa menawa Raden Samba kang mitengah Raden lesmana Mandra Kumara awit didangu tujuane ana alas iku apa. Pepuntoning rembug Raden Samba dipulasara supaya ngaku ngantos ngglundhung jurang. Prabu Baladewa dhawuh supaya ngepung jurang. 15. ADEGAN ING JURANG (menyura) Raden Samba katungka Bathara Srigati. Rembug: Sawise tetepungan, Bathara Srigati nerangake menawa saiki wahyu wis medun aran wahyu Cakraningrat. Raden Samba kadhawuhan tut wuri sak lakuning Bathara Srigati methukake wahu Cakraningrat. BUDHAL. Kelakon kepapag wahyu Cakraningrat. Wahyu saguh manggon ana ing Raden Samba nangin ana telu wewalere:1. Bali ora kena mampir-mampir, 2. Ora kena kumingsun, 3. Kudu Sabar. Wahyu kelakon manjing ing raden Samba. Bathara Srigati nyuwun pamit. 16. PERANG Katungka praptane Raden Lesmana Mandrakumara bakal mateni Raden Samba. Pasulayan rembug dadi perang. Raden Samba ngongasake kasektene, Wahyu Cakraningrat oncat, paring upata rehning wis tau dadi ratu mula besuk raketang sak gebyarinng thatit bakal dadi ratu. Wahyu Cakraningrat genti manggon ana ing Raden Lesmana Mandrakumara. Raden Lesmana Mandrakumara arep ngajar Raden Samba, Wahyu Cakraningrat rumangsa panas banjur oncat. 17. ADEGAN ING NGISOR RINGIN PUTIH Begawab Madu Branta kaadhep punakawan. Rembug: Padha tapa mbisu. Wahyu Cakraningrat nitik ing anggane Sang Begawan ana cahyane Wahyu Maningrat sigra sumusul ing anggane Begawan Madu Branta. Katungka praptane Raden Samba lan Raden Lesmana Mandrakumara. Bakal njaluk wahyu, sulayaning rembug bakal mateni nanging kena dayaning wahyu saknalika dadi kantaka. R Samba manjing
lan R Lesmana Mandrakumara padha sowang2an bali ana wong tuwane dhewe-dhewe. BUDHAL. Raden Samba kepapag Raden setiyaki wadul menawa wahyu direbut Begawan madu Branta. Setiyaki budhal perang lan Begawan Madu Branta nanging ora kuwowo. Kekarone padha bali ing praja Ngamarta. Budhal. 18. ADEGAN NEGARA NGAMARTA (galong) Prabu Puntadewa lan kadang Pandawa nampa praptane Prabu Kresna. Rembug: Prabu Kresna dhawuh masrahake morcane R Abimanyu lan R Samba marang panguwasane Bathara. Katungka praptane R Samba lan R Setiyaki. Dinangu matur menawa kendran nggayuh wahyu, kelakon nggayuh nanging dibegal Begawan Madu Branta. Werkudara dhawuh R Gathutkaca lan R Antareja njaluk wahyu, budhal ing Ngringin Putih. 19. PERANG. R Gathukaca, kabeh maju Werkudura nanging ora ana kang bisa menang lan Begawan Madu Branta. Prabu nglepasake senjata Cakra, Begawan Madu Branta badhar Raden Abimanyu. Samba Gadhawuhan bali kadherekaake Raden setiyaki. R Abimanyu lan para pepundhen padha marak Prabu Puntadewa. BUDAL. Prabu Baldewa nampa palapurane R Lesmana nedya ngamuk nanging kapenggak dening Prabu Kresna. R Lesmana kagawa bali dening Prabu Baladewa. Werkudara mbalekake para Korawa kang ora padha trima. TANCEP KAYON.